Urba arkivo de Vajmaro

La Urba arkivo (germane: Stadtarchiv Weimar ĉe Kleine Teichgasse nr 6 en Vajmaro, Germanujo) estas ejo de konservado de aktoj de la urba konsilantaro kaj de la al ĝi subordigitaj registrejoj vajmaraj. Taskoj La urba arkivo enhavas postlasitaĵojn, dokumentojn, protokolojn konsilantarajn, adreslibrojn kaj gazetojn ekde la 14-a jarcento. Ĝi posedas ankaŭ kolektojn fotan kaj bildan. Unu el ĝiaj ĉefaj arkivistoj estis Gitta Günther, de 1959 ĝis 2001. La arkivo estas ekde 1990 submetita al la Kulturoficejo vajmara. En 1998 ĝi translokiĝis disde la Urbodomo de Vajmaro en la iaman domon de la eldonejo de Hermann Böhlau. Ĝi fruktodone evoluis je centro pri perado de vajmara urbohistorio. La ejo figuras kun aliaj domoj de ĉe Teichgasse sur la listo de monumentprotektotaĵoj vajmaraj. Tie ankaŭ presitis la fama Sophien-eldono de la verkoj de Johann Wolfgang von Goethe. Pri tiu feliĉa evento muntitis ankaŭ memorigtabulo. Antaŭdome estas stumbligaj ŝtonetoj por la en 1942 deportitaj kaj baldaŭ poste murditaj judoj Markus kaj Johanna Straubing. Surloke iam estis vendejo pri ludiloj kiu fermitis post la pogromoj de 1938. Ŝajne estis tiu ĉi vendejo la lasta en Vajmaro kiun tenadis judoj en la 1930-aj jaroj. Referencoj Literaturo Gitta Günther, Lothar Wallraf: Das Stadtarchiv Weimar und seine Bestände, Böhlau, Weimar 1967. Eksteraj ligiloj https://www.weimar.de/leben/bildung/archive/stadtarchiv/ Arkivigite je 2021-11-19 per la retarkivo Wayback Machine Stadtarchiv Weimar auf Weimar-Lese Stadtarchiv Weimar ĉe priarkiva portalo Superrigardo pri la tezoroj arkivaj Bernhard Fabian: Handbuch der historischen Buchbestände in Deutschland, Österreich und Europa, bitlibrigite en 2003 (Digitalisat)